title: "Ual-Uastslaawisk"
text: "Det Ual-Uastslaawisk Spriik (uk wilemsis Ual-R\u00fcs neemd) as en slaawisk spriik wat twesken det 10. juarhunert an det 14. juarhunert uun det Kiew Rik an \u00f6ler uast-slaawisk stooten snaaket wurd. Det as at f\u00f6\u00f6rgunger faan R\u00fcs, Ukrainisk an Witjr\u00fcs. Det skrewen spriik wurd uu so stark faan Ual-Sarkenslaawisk Spriik beinfl\u00f6\u00f6det. At spriik wurd uun det Kyrilisk Skraft skrewen.\n\nKeenteekens\n Foll\u00fct: Ualslaawisk *or, *ol, *er an *el twesken konsonanten wurd \u00fc\u00fcb Ual-Uastslaawisk oro, olo, ere an ele: t.b. *gord\u044a \u2018steed, borig\u2019 (ferlik: guard \u00fc\u00fcb Fering) wurd \u0433\u043e\u0440\u043e\u0434\u044a gorod\u044a (\u00fc\u00fcb Ual-Sarkenslaawisk grad\u044a), *melko \u2018moolk\u2019 wurd \u043c\u043e\u043b\u043e\u043a\u043e moloko (Ual-Sarkenslaawisk: \u043c\u043b\u0463\u043a\u043e ml\u011bko) an *korva \u2018k\u00fc\u2019 wurd \u043a\u043e\u0440\u043e\u0432\u0430 korova (Ual-Sarkenslaawisk: \u043a\u0440\u0430\u0432\u0430 krava). \n Ualslaawisk *tj wurd \u010d (tsch): t. b. *sv\u011btja \u2018tualiglaacht\u2019 (faan *sv\u011bt\u044a \u2018laacht\u2019) wurd \u00fc\u00fcb Ual-Uastslaawisk \u0441\u0432\u0463\u0447\u0430 sv\u011b\u010da (Ual-Sarkenslaawisk \u0441\u0432\u0463\u0449\u0430 sv\u011b\u0161ta).\n Ualslaawisk *dj wurd \u017e (\u00fc\u00fcs j \u00fc\u00fcb Fraans\u00f6\u00f6sk): t. b. *medja \u2018gredstripel, grens\u2019 wurd \u00fc\u00fcb Ual-Uastslaawisk \u043c\u0435\u0436\u0430 me\u017ea (Ual-Sarkenslaawisk \u043c\u0435\u0436\u0434\u0430 me\u017eda).\n\nGramatik\nUal-Uastslaawisk noomen haa faaler an det tautaal.\n\nBispal\n\n\u0421\u0435 \u043f\u043e\u0432\u0463\u0441\u0442\u0438 \u0432\u0440\u0435\u043c\u0467\u043d\u044c\u043d\u044b\u0445 \u043b\u0463\u0442 \u2027 \u047f\u043a\ua64b\u0434\ua64b \u0454\u0441\u0442\u044c \u043f\u043e\u0448\u043b\u0430 \u0440\ua64b\u0441\u043a\u0430\ua657 \u0437\u0435\u043c\u0467 \u2027 \u043a\u0442\u043e \u0432\u044a \u043a\u0438\u0454\u0432\u0463 \u043d\u0430\u0447\u0430 \u043f\u0435\u0440\u0432\u0463\u0454 \u043a\u043d\u0467\u0436\u0438\u0442 \u2027 \u0438 \u047f\u043a\ua64b\u0434\ua64b \u0440\ua64b\u0441\u043a\u0430\ua657 \u0437\u0435\u043c\u043b\u0467 \u0441\u0442\u0430\u043b\u0430 \u0454\u0441\u0442\u044c |~\nSe pov\u011bsti vremjan\u2019nyx l\u011bt: otkudu jest\u2019 po\u0161la ruskaja zem(l)ja, kto v\u016d kiev\u011b na\u010da perv\u011bje knja\u017eit, i otkudu ruskaja zemlja stala jest\u2019\n\u201eDet as at teel faan fergingen juaren: huarfaan kaam det r\u00fcs lun, hoker wiar d\u00f6n iarst prinsen uun Kiew, an huarfaan kaam det r\u00fcs lun tu weesin.\u201d\n\nFutnuuten"